[{"text_idx": "#000001", "text": "Kutime la Esperanto-Libraro funkciis kiel akceptejo por multaj gastoj, kiuj jam matene alvenis Bjalistokon. Estis okazo demandi pri novaj\u0302ojn, pridiskuti proponojn..."}, {"text_idx": "#000002", "text": "La juna historiisto Wies\u0142aw Wro\u0301bel malfermis la programon, prezentante en bildoj kaj dokumentoj longan historion de la konstruado de la monumento al Zamenhof en Bjalistoko. La unuan fojon la ideon prezentis Jakobo S\u0302apiro kaj dum dekoj da jaroj s\u0302ang\u0302ig\u0302is projektoj kaj opinioj pri g\u0302ia lokigo."}, {"text_idx": "#000003", "text": "Direktoro de la Podlah\u0302ia Libraro jam la trian fojon komune kun Brunetto Kasini \u2013 prezidanto de la Fondaj\u0302o Zamenhof \u2013 enmanigis premiojn al gajnintoj de la literatura konkurso Miaj fascinoj pri Esperanto. Donacante al c\u0302iuj Bjalistokajn kajerojn No3 kun alsenditaj verkoj, ni esperis kurag\u0302igi homojn skribi venontjare sian propran historieton kaj sendi g\u0302in al la konkurso."}, {"text_idx": "#000004", "text": "Lastmomente oni eksciis, ke ne povas veni la albana ambasadoro por promocii la dulingvan libron Polino kies au\u0306toro Bajram Karabolli estis albana diplomato laborinta en 1995 en Varsovio. Ne gravas \u2013 ni faris tion same bone. Rakontante al c\u0302eestantoj pri la sorto de Nia Polino, kiel ofte okazas, mi preskau\u0306 komencis plori. Bone, ke tuj anstatau\u0306is min Konrado, kiu fakte prezentis la programon dum la tuta arang\u0302o. Lidia Lige\u0328za legis mem sian novan, dulingvan poemaron Epizodoj kaj kun plezuro metis la au\u0306tografon sur la titola pag\u0302o al petantoj."}, {"text_idx": "#000005", "text": "La unuan fojon en Bjalistoko prelegis Teresa Nemere. Prezentante Tibor Sekelj \u2013 eminentan esperantiston kaj vojag\u0302emulon, s\u0302i diris C\u0302iuj vojoj al li apartenis... Kiu ankorau\u0306 ie en la mondo ne partoprenis la prelegon de Robert Kamin\u0301ski pri ZEOj devas bedau\u0306ri. Kiom da argumentoj por oni povas kapti kaj uzi ilin poste en diskutoj kun homoj, kiuj kritikemas al Esperanton!"}, {"text_idx": "#000006", "text": "La Kultura programo estis miaopinie alloga kaj distra. La unuan fojon prezentis sin blindaj aktoroj en kabaredo. Mi admiris ilian elparolon en Esperanto, kvankam ili antau\u0306 nelonge komencis la lernadon de la lingvo kaj sincere dirite, kiel veraj aktoroj, ili ellernis la tekston parkere. Helenka Biskup prezentis en la pola lingvo la monodramon Doktoro Esperanto. Ankau\u0306 s\u0302i dau\u0306re plibonigas la scenaron. Imagu la finan scenon: Ludoviko mortas! Komence la aktorino, poste unu post la alia spektantoj venas al la tablo kun la bildo de Zamenhof kaj simbole metas la s\u0302toneton por honori la mortinton. Ni ne forgesos vin, Majstro!"}, {"text_idx": "#000007", "text": "La arang\u0302on partoprenis la urbestro de la sicilia urbo Mazara Del Vallo, kiu venis kun sia oficisto por subskribi kun la urbestro de Bjalistoko deklaron pri kunlaboro surbaze de Esperanto. Estis interkonsentite, ke aprile vizitos Sicilion junulara muzikbando, funkcianta en la Zamenhofcentro, kaj junie, dum la Tagoj de Bjalistoko, Pollandon vizitos simila itala grupo por prezenti eksterlande sian kulturon."}, {"text_idx": "#000009", "text": "Kaj vespere... Ho, vendrede, sabate kaj dimanc\u0302e vespere en la klubejo ni kantis, ludis, trinkis kaj drinkis, spektis elektronikajn materialojn g\u0302is ;s noktomezo. Junularo konspiris en angulo \u2013 ni ofte au\u0306dis salvon de rido. C\u0302u pri ni maljunuloj, au\u0306 pri aliaj aferoj \u2013 ne gravas. Ankau\u0306 ni ridegas c\u0302e tabloj. Dej\u0302orantinoj posttagmeze preparis sandvic\u0302ojn por tiuj, kiuj vespere vizitas la klubejon kaj kiuj tranoktas tie. Ne valoras serc\u0302i mang\u0302ovendejojn. Noktoj okazis vere mallongaj, kvankam ili estis vintraj. Dankante al la gastoj pro ilia alveno, mi jam scias, ke kun kelkaj el ili mi renkontig\u0302os la 12an de januaro en montaro dum Esperanta karnavalo."}, {"text_idx": "#000014", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000015", "text": "Demonstraj versioj de \u201cLa Ondo\u201d"}]